‘ทิสโก้’ปลื้มลูกค้าเศรษฐีพึ่งกองบุคคล
บลจ.ทิสโก้ เผยลูกค้าไฮเน็ตเวิร์กแห่ตั้งกองทุนบุคคลโตกว่า 10% จากสิ้นปีก่อนคาดทั้งปีเพิ่มขึ้น 20%
13 ก.ย. 2554

บลจ.ทิสโก้ เผยลูกค้าไฮเน็ตเวิร์กแห่ตั้งกองทุนบุคคลโตกว่า 10% จากสิ้นปีก่อนคาดทั้งปีเพิ่มขึ้น 20%
นายสาห์รัช ชัฏสุวรรณ ผู้อำนวยการฝ่ายการตลาดและที่ปรึกษาการลงทุน ธุรกิจกองทุนส่วนบุคคลและกองทุนรวมบริษัท หลักทรัพย์จัดการกองทุน (บลจ.) ทิสโก้ เปิดเผยว่า ในช่วง 8 เดือนที่ผ่านมากลุ่มลูกค้าบุคคลรายใหญ่ (ไฮเน็ตเวิร์ก) ที่มีพอร์ตการลงทุนตั้งแต่ 2040 ล้านบาทขึ้นไปมาใช้บริการกองทุนส่วนบุคคลต่อเนื่อง โดยปัจจุบันมีจำนวนลูกค้าบุคคลรายใหญ่ 300 บัญชี เพิ่มขึ้น 16% จากสิ้นปี 2553 
ขณะที่สินทรัพย์ภายใต้การบริหารจัดการของกลุ่มลูกค้าบุคคลรายใหญ่มีเกือบ 9,000 ล้านบาท เพิ่มมากกว่า 10% จากสิ้นปีก่อนและทั้งปีคาดขยายตัว 20%
“ลูกค้าไฮเน็ตเวิร์กกังวลตัวเลขเงินเฟ้อสูงจึงต้องการทีมผู้เชี่ยวชาญทางด้านการลงทุนที่ให้คำปรึกษาและช่วยบริหารเงินให้ผลิตภัณฑ์การเงินมีหลากหลายและซับซ้อน รวมถึงการบังคับใช้ พ.ร.บ.คุ้มครองเงินฝากแล้ว” นายสาห์รัช กล่าว 
สำหรับภาพรวมการแข่งขันของกลุ่มลูกค้าบุคคลรายใหญ่ยังไม่รุนแรงเท่ากลุ่มลูกค้าสถาบัน เพราะจะเน้นด้านการให้บริการและให้คำแนะนำการลงทุนมากกว่าการแข่งด้านค่าธรรมเนียมรุนแรง โดยปัจจุบันบริษัทมีสินทรัพย์ภายใต้การบริหารของธุรกิจกองทุนส่วนบุคคลรวมกว่า 4 หมื่นล้านบาท